Na temelju članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst i 1/18), Gradsko vijeće Grada Koprivnice na 9. sjednici održanoj dana \_\_\_\_ 2018. godine, donijelo je

**O D L U K U**

**o promjeni naziva Sinagoge u Koprivnici**

**Članak 1.**

 Ovom Odlukom Sinagoga u Koprivnici, sagrađena na kč.br. 1153/3, k.o. Koprivnica, vlasništvo Grada Koprivnice, mijenja naziv tako da glasi: Kulturni centar „prim.dr. Krešimir Švarc“.

**Članak 2.**

 Ova Odluka objavit će se u „Glasniku Grada Koprivnice“, a stupa na snagu danom donošenja.

GRADSKO VIJEĆE

GRADA KOPRIVNICE

KLASA: 612-01/18-01/0030

URBROJ: 2137/01-06/6-18-1

Koprivnica, \_\_\_\_\_\_ 2018.

PREDSJEDNIK:

Ivan Pal, prof.

**OBRAZLOŽENJE**

Predsjedništvo Udruge antifašističkih boraca i antifašista Grada Koprivnice dalo je inicijativu Gradonačelniku Grada Koprivnice da koprivnička Sinagoga dobije naziv po Dr. Krešimiru Švarcu.

Grad Koprivnica u procesu je obnove i revitalizacije Sinagoge u Svilarskoj ulici, Koprivnica. Jedan od zadataka je i imenovanje Sinagoge. Inspiracija za imenovanje Sinagoge nalazi se u bogatom životu prim.dr. Krešimira Švarca, kao cijenjeni koprivnički liječnik, prvi specijalist ginekologije u koprivničkom kraju, osnivač Službe za zaštitu žena, trudnica i majki, dobitnik Republičke nagrade za zdravstvo „Marija Šlezinger“, nekoliko mandata obavljao je posao ravnatelja Medicinskog centra Koprivnica te realizirao izgradnju nove bolnice, dobitnik je Nagrade za životno djelo Grada Koprivnice 2001. godine i proglašen je počasnim građaninom Grada Koprivnice 2016. godine. Kao čovjek, intelektualac i liječnik zadužio je sve buduće generacije rođene u gradu Koprivnici. Također, Sinagoga je simbol i uporišna točka, izvorište i sidrište života židovske zajednice u Koprivnici te asocira na uspjeh malobrojne etničke zajednice. Postoji potreba da se Sinagogu oživi raznim kulturnim događanjima koje će biti dostupne svim generacijama, a nazivom potaknuti sve generacije da se dobrotom, suradnjom i ulaganjem u zajednicu može uspjeti.

Grad Koprivnica uputio je Sanji Švarc Janjanin, kćerki prim.dr. Krešimira Švarca, upit o davanju suglasnosti o imenovanju Sinagoge u naziv „Kulturni centar „prim.dr. Krešimir Švarc“, na što je Sanja Švarc Janjanin dala suglasnost.

U skladu sa svim navedenim predlaže se Gradskom vijeću Grada Koprivnice donošenje Odluke o promjeni naziva Sinagoge u Koprivnici.

Nositelj izrade akta: Predlagatelj akta:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl.soc.radnica Mišel Jakšić,dipl.oec.